अणुव्रत से देश में आई सामाजिक क्रांति
अणुव्रतपरिषद ने अणुव्रत आंदोलन के 68 वें स्थापना दिवस बुधवार को अणुव्रत भवन राजनगर में अणुव्रत प्राध्यापक मुनि सुखलाल के सान्निध्य में समारोह पूर्वक मनाया।
समारोह में मुनि सुखलाल ने कहा कि आज से लगभग सात दशक पूर्व अणुव्रत आंदोलन का सिंहनाद एक नियति थी। उसके पीछे आचार्य तुलसी का प्रबल पुरुषार्थ था। आचार्य तुलसी जैन धर्म के एक संप्रदाय के अधिशास्ता थे पर उन्होंने सांप्रदायिक मनोभाव से ऊपर उठकर अणुव्रत को विराट असांप्रदायिक पृष्ठभूमि प्रदान की। उन्होंने देश में लंबी-लंबी पदयात्राएं की और जन-जन तक अणुव्रत का संदेश पहुंचाया। सभी धर्म संप्रदायों के आचार्यों से संपर्क बनाया। अणुव्रत ने धर्माचार्यों के एक मंच पर आने का बहुत बड़ा आधार बनाया। जैन और वैदिक धर्म के प्रमुख ही नहीं वरन सभी धर्मों के लोग अणुव्रत के कार्य से जुड़े।
मुनि ने कहा कि नया मोड़ के माध्यम से अणुव्रत ने सामाजिक क्रांति की जिससे परंपरागत सामाजिक कुरुढिय़ाँ टूटी और स्वस्थ सामाजिक मूल्य स्थापित हुए। समाज, शिक्षा, न्याय, साहित्य, नशा, पर्यावरण के क्षेत्र में अणुव्रत ने बहुत कार्य किया हैं। इस दौरान साहित्यकार फतहलाल गुर्जर अनोखा, डॉ हीरालाल श्रीमाली, मुनि रोहितकुमार, नवनिर्वाचित अध्यक्ष तन सुखलाल बैद ने भी संबोधित किया।
आमेट।नगरके तेरापंथ सभा भवन मे अणुव्रत समिति ने नशामुक्ति पर्यावरण शुद्धि एवं स्वच्छ भारत पर आधारित संगोष्ठी हुई। गोष्ठी में विकास अधिकारी डॉ महेंद्रसिंह मेहता, तेरापंथ सभा अध्यक्ष लालचंद्र हिंगड़, अणुव्रत समिति अध्यक्ष शांतिलाल सोनी, उपाध्यक्ष हेमलता तलेसरा, तुलसी अमृत विधापीठ के प्रिंसिपल एके मिश्रा, महेंद्र बोहरा, फतेह लाल मेहता, जवाहरलाल डांगी, मूल चंद्र बोल्या, दलीचंद कच्छारा, रोशनलाल कोठारी, दिनेशचंद्र, अरविंद भरसारिया, मनसुख गेलड़ा सहित समाजजन मौजूद थे।
राजसमंद. अणुव्रतसभागार में कार्यक्रम को संबोधित करते मुनि।
hin_Deva hin_Deva hin_Deva hin_Deva hin_Deva hin_Deva